CELEX: C2006/331/19
Language: sk
Date: 2006-12-30 00:00:00
Title: Vec C-283/05: Rozsudok Súdneho dvora (prvá komora) zo 14. decembra 2006 (návrh na začatie prejudiciálneho konania, ktorý podal Oberster Gerichtshof – Rakúsko) – ASML Netherlands BV/Semiconductor Industry Services GmbH (SEMIS) (Právomoc, uznávanie a výkon rozsudkov v občianskych a obchodných veciach — Nariadenie ES č. 44/2001 — Uznávanie a výkon — Článok 34 bod 2 — Rozsudok pre zmeškanie — Dôvod zamietnutia — Pojem žalovaný nezúčastnený na konaní, ktorý môže začať konanie, v ktorom by napadol rozsudok — Nedoručenie rozsudku)

30.12.2006   
            
            
               SK
            
            
               Úradný vestník Európskej únie
            
            
               C 331/12
            
         Rozsudok Súdneho dvora (prvá komora) zo 14. decembra 2006 (návrh na začatie prejudiciálneho konania, ktorý podal Oberster Gerichtshof – Rakúsko) – ASML Netherlands BV/Semiconductor Industry Services GmbH (SEMIS)
   (Vec C-283/05) (1)
   
   (Právomoc, uznávanie a výkon rozsudkov v občianskych a obchodných veciach - Nariadenie ES č. 44/2001 - Uznávanie a výkon - Článok 34 bod 2 - Rozsudok pre zmeškanie - Dôvod zamietnutia - Pojem žalovaný nezúčastnený na konaní, ktorý „môže“ začať konanie, v ktorom by napadol rozsudok - Nedoručenie rozsudku)
   (2006/C 331/19)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Oberster Gerichtshof
   Účastníci konania pred vnútroštátnym súdom
   
      Žalobca: ASML Netherlands BV
   
      Žalovaný: Semiconductor Industry Services GmbH (SEMIS)
   Predmet veci
   Návrh na začatie prejudiciálneho konania – Oberster Gerichtshof – Výklad článku 34 bodu 2 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, 2001, s. 1; Mim. vyd. 19/004, s. 42) – Uznanie rozsudku pre zmeškanie – Možnosť žalovaného nezúčastneného na konaní začať konanie, v ktorom by napadol rozsudok – Neexistencia riadneho doručenia
   Výrok rozsudku
   Článok 34 bod 2 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach sa má vykladať v tom zmysle, že žalovaný „môže“ začať konanie, v ktorom by napadol rozsudok pre zmeškanie proti nemu, len ak skutočne spoznal obsah tohto rozsudku prostredníctvom jeho doručenia v dostatočnom čase, aby si mohol zabezpečiť obhajobu pred sudcom členského štátu pôvodu.
   
      (1)  Ú. v. EÚ C 229, 17.9.2005.